%56' C. PLINIl HIST. NAT. LIB. XXV. 



nem mortuum si quis elleboro candido linat, reviviscere 

 aiunt. Thelyphonon omnem quadriipedem necat , im- 

 posita verendis radice : folio quidem intra eumdem dieiri, 

 quod est simile cyclamino. Ipsa geniculata nascitur in 

 opacis. Scorpionibus adversatur et vettonicae succus , 

 ac plantaginis. 



' Phrynion, sive neuras, sive poterion, i. 



LXXVI. Surit et ranis venena , rubetis maxime : vi- 

 dimusque Psyllos in certamine patinis candefactas ad- 

 mittentes , ociore etiam quam aspidum pernicie. Auxi- 

 liatur eis phrynion in viiio pota. Aliqui neurada appel- 

 lant , alii poterion , floribus parvis , radicibus multis , 

 nervosis , bene olentibus. 



Alisma, sive damasonium, sive lyron, xix. 



LXXVII. Item alisma , quam alii damasonion , alii 

 lyron appellant. Folia erant plantaginis , nisi angustiora 

 essent, et magis laciniosa, convexaque in terram, alias 

 etiam venosa similiter, caule simplici et tenui, cubitali, 

 capite thyrsi , radicibus densis , tenuibus , ut veratri 

 nigri, acribus, odoratis, pinguibus. Nascitur in aquosis. 



